 *- prijedlog*

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 361-01/16-01/08

URBROJ: 2186/12-03/01-16-1

Ivanec, 2016.

  Na temelju članka 31. Zakona o komunalnom gospodarstvu (“Narodne novine” br. 36/95, 70/97, 128/99, 57/00, 59/01, 26/03 – pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15) i članka 35. Statuta Grada Ivanca (“Službeni vjesnik Varaždinske županije” br. 23/13 – pročišćeni tekst), Gradsko vijeće Ivanec na - sjednici održanoj -, donosi

**ODLUKU  
o izmjenama i dopunama Odluke o komunalnom doprinosu**  
 **Članak 1.**

U Odluci o komunalnom doprinosu (“Službeni vjesnik Varaždinske županije” br. 27/10, 37/10, 36/11, 34A/12, 12/13, 51/15), iza članka 10. dodaje se novi članak 10.a koji glasi:

Za izgradnju građevina proizvodne, te trgovačke, ugostiteljske, poslovne i uslužne namjene, na zahtjev obveznika plaćanja komunalnog doprinosa, može se odobriti odgoda plaćanja komunalnog doprinosa na način da 50% utvrđenog iznosa komunalnog doprinosa obveznik plati u roku od dvije godine od dana izvršnosti akta za građenje, a drugih 50% utvrđenog iznosa u roku od tri godine od dana izvršnosti akta za građenje.

Na nedospjele obroke iz stavka 1. ovog članka ne obračunava se kamata.

**Članak 2.**

U članku 6. iza stavka 2. dodaju se novi stavci 3. i 4. koji glase:

Investitorima izgradnje građevina proizvodne namjene utvrđeni iznos komunalnog doprinosa umanjuje se za 15%, dok se investitorima izgradnje građevina trgovačke, ugostiteljske, poslovne i uslužne namjene komunalni doprinos umanjuje za 5%.

Odredba prethodnog stavka ovog članka ne primjenjuje se na investitore u I zoni i drugim zonama i područjima posebno utvrđene namjene i od interesa za Grad koje su formirane posebnim aktima nadležnih gradskih tijela.

**Članak 3.**

Članak 16., briše se.

**Članka 4.**

Ova Odluka stupa na snagu osmog dana od dana objave u „Službenom vjesniku Varaždinske županije.“

PREDSJEDNIK GRADSKOG VIJEĆA

GRADA IVANCA

Edo Rajh, dipl.oec.